кратки шеги за Пътуване
Арнолд Шварценегер пътувал в рейса гратис. Качил си краката на предната седалка и небрежно си подсвирквал весели мелодии. Внезапно се качил Силвестър Сталоун. Той пък - бил станал контрольор! Тръгнал между седалките като подканвал пътниците:
- Карти и билети за проверка!
Арни му се захилил в лицето:
- Здрасти, Рамбо! Аз съм Терминатора, бе!
Сталоун казал сериозно:
- Господине, не се правете на палячо, а си покажете билетчето!
Другият се възмутил:
- Хайде, стига, бе, Слай! Не ме ли позна! Аз съм Арнолд Шварценегер!
- Голям праз! Правилата важат за всички!
Арни вече сериозно се ядосал! Извадил от джоба си един метален долар. Пъхнал го в перфоратора. А после, стиснал зъби и напрегнал мускули на макс!
Чуло се страховито:
- ХРЯЯЯЯССС!!!
И монетата се продупчила! Сталоун я взел, скъсал я с лекота надве и казал:
- И друг път не ми се ослушвай, иначе - глоба!